Mikławš Just
Mikławš Just (němsce Nikolaus Just, pseudonym Scriba; * 11. awgusta 1885 w Kukowje, † 11. septembra 1975 runje tam) bě serbski katolski farar a kulturny prócowar.
Wón narodźi so w lěće 1885 jako syn žiwnosćerja w Kukowje a bě po ludowej šuli we Łužicy wot 1900 do 1910 z chowancom Serbskeho seminara w Praze. Tam chodźeše wot 1900 do 1907 na němskorěčny Małostronski gymnazij, wot 1907 do 1910 studowaše filozofiju a teologiju. 1911 dokónči swój studij w Paderbornje.
Wot 1911 do 1928 skutkowaše jako kapłan w serbskich wosadach w Chrósćicach, Ralbicach, Njebjelčicach a Budyšinje. Wot 1928 do 1930 běše z fararjom w sakskim Doblinje (Döbeln), nawróći so pak hižo w lěće 1930 do Serbow, a to jako nowy Wotrowski farar. Za čas Druheje swětoweje wójny bu – kaž wšitcy katolscy serbscy duchowni – z Łužicy wuhnaty a nastupi swoje farske městno we Wotrowje hakle po kóncu wójny znowa. W lěće 1964 poda so w starobje 79 lět na wuměnk a přesydli so do Šěrachowa.
Wot 1916 do 1924 bě Mikławš Just z hłownym redaktorom Katolskeho Posoła. Nimo toho wozjewi wjacore nastawki a fejetony w časopisu Łužica a w Serbskich Nowinach. Dźěłaše tež na polu serbskeho rěčespyta.
ŽórłoWobdźěłać
- Rudolf Kilank: Just, Mikławš. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 241.
eng_Latn szl_Latn szl_Latn szl_Latn szl_Latn szl_Latn szl_Latn